text: Formål.
  Dette forsøg frarådes kraftigt pga. af risiko for forfrysninger og den voldsomme udvidelse af flydende kvælstof under opvarmning.
  Formålet er at vise at dråber af flydende kvælstof kan hældes i munden - der SKAL åndes ud under hele forsøget og det må IKKE drikkes rigtigt. Decideret indtagelse af flydende kvælstof er livsfarligt! 
  Forsøget har indimellem været brugt i science shows, og er spektakulært, men desværre også ekstremt farligt i ukyndige hænder hvis folk kommer til at indtage flydende kvælstof. Vi anbefaler kraftigt ikke at udføre dette forsøg, da det kan give folk lyst til at prøve det selv med fare for deres sikkerhed når de ikke kender farerne. Denne beskrivelse forsøger at forklare disse farer.
  Forsøget har tidligere heddet 'drikker flydende kvælstof' men denne titel kan kun siges at være kraftigt misvisende.
  Sikkerhed.
  Sikkerhedsklasse.
  Meget farlig - må ikke laves af elever (laves kun af øvede showfolk pga. mulighed for indre forfrysninger og frostskader i mund og tænder. Brug aldrig større mængder end en teskefuld kvælstof).
  Påkrævet sikkerhedsudstyr.
  Intet
  Materialer.
  Et snapseglas med en bundskjuler af flydende kvælstof
  Faremomenter.
  Der var tidligere en del vandrehistorier om folk der er kommet galt afsted med dette forsøg - men vores erfaring viste at virkede sikkert. Siden har vi mødt dokumenterede tilfælde hvor folk ikke har overholdt sikkerhedsforeskrifterne og er kommet meget galt afsted.
  Det er vigtigt at holde sig til meget små overskuelige mængder - ikke mere end et par dråber - og helt grundlæggende ikke at synke kvælstoffen.
  Baseret på de uheldige erfaringer med folk der ikke overholder sikkerhedsforeskrifterne kan vi ikke anbefale at dette forsøg udføres offentligt.
  Faktorer.
  Vanddampen i udåndingsluften laver en fin røgsky (det er også muligt at lave inhalering af røgen gennem næsen og røgringe etc., men lad være med at forsøge dette, da det er en dårlig ide overhovedet at indånde under forsøget. )
  Show noter.
  Skulle du prøve at fremføre dette forsøg for et publikum er det tvingende nødvendigt at du grundigt beskriver farerne ved det og hvordan du omhyggeligt undgår dem - og lad ikke kvælstof stå fremme efter forsøget så folk på trods af advarsler kan føle sig fristet til at prøve.
  I den virkelige verden.
  Findes tilsvarende effekter i dagligdagen?
  Uafklarede spørgsmål.
  Hvordan kan flydende kvælstof påvirke tænderne og eventuelle plomber?
  De essentielle formler.
  Her kan du komme med en mere matematisk og dybdegående forklaring.